tomron87/hebrew-wikipedia-sentences-corpus huggingface dataset:
באליפות העולם שנערכה באוגוסט בסביליה שבספרד זכתה במדליית זהב בהדיפת כדור ברזל בתוצאה של 19.85 מטר, לפני בת ארצה נדין קליינרט (19.61 מטר) וסבטלנה קריבליובה מרוסיה (19.43 מטר).
באליפות אירופה באולם שנערכה בפברואר בגנט שבבלגיה זכתה במדליית ארד בהדיפת כדור ברזל בתוצאה של 19.12 מטר, אחרי לריסה פלשנקו (20.15 מטר) ונדין קליינרט (19.23 מטר).
באולימפיאדת סידני שנערכה בספטמבר זכתה במדליית ארד בהדיפת כדור ברזל בתוצאה של 19.62 מטר, אחרי ינינה קרולצ'יק-פרוולינסקאיה מבלארוס (20.56 מטר) ולריסה פלשנקו (19.92 מטר).
באליפות העולם שנערכה באוגוסט באדמונטון שבאלברטה, קנדה, סיימה במקום שישי בהדיפת כדור ברזל בתוצאה של 19.25 מטר.
באליפות אירופה שנערכה באוגוסט במינכן שבגרמניה סיימה במקום רביעי בהדיפת כדור ברזל בתוצאה של 19.22 מטר.
באליפות העולם באולם שנערכה במרץ בברמינגהאם שבממלכה המאוחדת זכתה במדליית ארד בהדיפת כדור ברזל בתוצאה של 19.86 מטר, אחרי אירינה קורז'ננקו (20.55 מטר) ונדזיה אסטפצ'וק מבלארוס (20.31 מטר).
באליפות העולם שנערכה באוגוסט בפריז סיימה במקום 15 בהדיפת כדור ברזל בתוצאה של 17.83 מטר.
באולימפיאדת אתונה שנערכה באוגוסט סיימה במקום 14 בהדיפת כדור ברזל בתוצאה של 17.89 מטר.
אסטרטגיית טריז היא אג'נדה פוליטית וחברתית בריאתנית שחוברה על ידי מכון דיסקברי, המרכז של תנועת התכנון התבוני הפסאודו-מדעית.
האסטרטגיה הוצגה בתזכיר פנימי של מכון דיסקברי הידוע בשם מסמך הטריז (Wedge Document).
המטרות המוצגות הן לשנות את התרבות האמריקאית על ידי עיצוב מדיניות ציבורית כך שתשקף ערכים פרוטסטנטיים, אוונגליסטים, פונדמנטליסטיים, שמרניים.
דימוי הטריז מיוחס למשפטן פיליפ אי ג'ונסון, מי שנחשב אבי התכנון התבוני, ומתאר טריז מתכת המבקע בול עץ.
עיצוב תבוני הוא האמונה הדתית הפסאודו-מדעית שתכונות מסוימות של היקום ושל היצורים החיים מוסברים בצורה הטובה ביותר על ידי סיבה תבונית, ולא על ידי תהליך טבעי כמו אבולוציה על ידי ברירה טבעית.
בדוקטרינת העיצוב התבוני משתמעת הגדרה מחדש של המדע והאופן שבו הוא מתנהל (מדע תיאיסטי).
תומכי אסטרטגיית הטריז מתנגדים למטריאליזם, נטורליזם, ואבולוציה.
הם טוענים כי יש להשקפות אלה השלכות חברתיות נרחבות ולא רצויות, וכן השלכות לא רצויות אחרות על מדיניות חברתית.
הם מציעים לכן להסיר כל אחד מהם מהמחקר המדעי ומלימודי המדע.
המסמך מבקש "להפוך את הדומיננטיות החונקת של השקפת העולם המטריאליסטית", המיוצגת על ידי תורת האבולוציה, לטובת "מדע העולה בקנה אחד עם אמונות נוצריות ותיאיסטיות".
מסמך הטריז נוסח ב-1998 על ידי צוות מכון דיסקברי.
האסטרטגיה הובאה לידיעת הציבור כאשר מסמך הטריז הודלף לרשת.
מאט דאס (Matt Duss) היה עובד במשרה חלקית של חברת משאבי אנוש בין-לאומית שעבד בחדר דואר בסיאטל, שהיה גם מרכז להעתקת מסמכים.
בינואר 1999, דאס קיבל מסמך להעתקה.
המסמך היה חריג – כותרתו הייתה "הטריז", והוא סומן "סודי ביותר" ו"לא להפצה".
הכריכה נשאה ציור של פירמידה (מבנה) שהונחה על רפרודוקציה מטושטשת של הציור "בריאת האדם" מאת מיכלאנג'לו בהקפלה הסיסטינית.
דאס הסתקרן ועבר ברפרוף על המסמך שהכיל כ-10 עמודים.
ככל שקרא יותר הוא התפלא יותר.
הוא יצר את העותקים המבוקשים ושמר גם עותק אחד לעצמו.
בהמשך השבוע הוא שיתף את החוברת עם חברו, טים רודס (Tim Rhodes), שהיה שותף לעניין שלו בשאלות של אבולוציה, אידאולוגיה ותפוצת רעיונות.
רודס היה בעל יכולות טכניות, הוא סרק את המסמך ופרסם אותו לראשונה ברשת האינטרנט ב-5 בפברואר 1999.
מסמך הטריז מתאר קמפיין יחסי ציבור שנועד להשפיע על דעת הקהל, התקשורת הפופולרית, סוכנויות מימון לצדקה וקובעי מדיניות ציבורית.
המסמך מציג את היעדים לטווח הקצר והארוך עם אבני דרך עבור תנועת העיצוב התבוני, כאשר המטרות השלטוניות שלה המפורטות בפסקה הפותחת:
"להביס את המטריאליזם המדעי ואת מורשתו המוסרית, התרבותית והפוליטית"
"להחליף הסברים חומרניים בהבנה התיאיסטית שהטבע ובני האדם נוצרו על ידי אלוהים"
ישנם שלושה פרויקטי טריז, המכונה באסטרטגיה שלושה שלבים שנועדו להגיע ליעד שלטוניים:
שלב ראשון – מחקר מדעי, כתיבה ופרסום
שלב שני – פרסום ויצירת דעות
שלב שלישי – עימות ו"התחדשות תרבותית"
אסטרטגיית הטריז תוכננה תוך מחשבה על יעדים של חמש שנים וגם של עשרים שנה על מנת להשיג את ההמרה של המיינסטרים.
אחד המרכיבים הבולטים של העבודה היה רצונה לטפל בהשלכות חברתיות שהמחברים חושבים שנובעים ממטריאליזם מדעי ולקדם במקומם אג'נדה שמרנית חברתית במגוון רחב של נושאים כולל הפלות, המתת חסד, מיניות ותנועות רפורמות חברתיות אחרות.
מטרות לטווח של 5 שנים כוללות:
ויכוח ציבורי מרכזי בין תאורטיקנים של תכנון תבוני ודארוויניסטים (עד 2003)
פרסום 30 ספרים על תכנון והשלכותיו התרבותיות (מין, סוגיות מגדריות, רפואה, משפט ודת)
פרסום מאה מאמרים מדעיים, אקדמיים וטכניים מאת "עמיתינו"
כתבת שער במגזין חדשות גדול כמו טיים או ניוזוויק,
3 תוכנית PBS כמו נובה מתייחסת לתאוריית התכנון התבוני בצורה "הוגנת"
סיקור עיתונאי קבוע על התפתחויות בתורת העיצוב התבוני.
קטעים וטורים "טובים" על תנועת התכנון על ידי כלי תקשורת של צד שלישי
תנועות התחדשות מרכזיות מתחילות לנכס לתובנות מתורת העיצוב התבוני ולהכחיש "תאולוגיות שמושפע מחומרנות"
עדות נוצריות גדולות מגנות על דוקטרינת הבריאה המסורתית
סמינרי דרוויניזם מכירים ומתכחשים יותר ויותר להנחות יסוד נטורליסטיות
קליטה "חיובית" בסקרי דעת קהל בנושאים כמו מיניות, הפלות ואמונה באלוהים
עשר מדינות בארצות הברית מתחילות לתקן "חוסר איזון אידאולוגי" בתוכניות הלימודים המדעיות שלהן וכוללות את תאוריית התכנון התבוני
תנועת עיצוב תבוני פעילה בישראל, בריטניה ומדינות בעלות השפעה אחרות מחוץ לארצות הברית
עשרה עמיתי CRSC מלמדים באוניברסיטאות הגדולות
שתי אוניברסיטאות שבהן תורת התכנון התבוני הפכה לתפיסה השלטת
תכנון תבוני הופך למושג מפתח במדעי החברה, תנועות רפורמה משפטית מבססות על הצעות חקיקה
אַסטֶריקס היא סדרת ספרי קומיקס הצרפתית הפופולרית ביותר בכל הזמנים.
הסדרה נכתבה במקור על ידי הסופר היהודי-צרפתי רנה גוסיני ואוירה במקור על ידי אלבר אודרזו.
סדרת הקומיקס פורסמה במקור בשנת 1959 ועם השנים היא הפכה לאחת מסדרות הקומיקס האירופאיות הפופולריות ביותר בעולם, כאשר לאורך השנים נמכרו בעולם מעל ל-325 מיליון עותקים של ספרי אסטריקס אשר תורגמו ל-107 שפות, כולל לעברית, לטינית ויוונית עתיקה.
עלילות הספרים השונים בסדרה, אשר מתרחשת במאה ה-1 לפנה"ס, מתמקדים בהרפתקאותיהם של הלוחם הגאלי אסטריקס וחברו הענק הילדותי וחמום-המוח אובליקס אשר גרים בכפר הגאלי הקטן אשר מצליח להחזיק מעמד נגד הכיבוש הרומאי בזכות שיקוי פלא המעניק לתושבי הכפר כוח על-אנושי.
בנוסף לקרבותיהם עם הפולשים הרומאים לאורך הסדרה אסטריקס ואובליקס יוצאים להרפתקאות שונות ברחבי אירופה ובאזורים נוספים בעולם ופוגשים בין היתר אישים היסטוריים בולטים.
מס'שם הספרשנת הוצאהשם הספר בשפת המקורמחברמאיירעלילה1אסטריקס הגאלי1961Astérix le Gauloisרנה גוסיניאלבר אודרזוהרומאים מנסים לחשוף את סוד כוחות העל של תושבי הכפר הגאלי על ידי לכידתו של כוהן-העץ החכם של הכפר, אשפיקס.
אסטריקס מצליח להציל אותו באמצעות שיקוי הפלא.2מגל הזהב 1962La serpe d'orאסטריקס ואובליקס מבקרים ביישוב המבוצר הגאלי לוטטיה (פריז של ימינו) על מנת לרכוש מגל זהב חדש לאשפיקס.3אסטריקס בארץ הגותים 1963Astérix et les Gothsאשפיקס נחטף על ידי הגותים במהלך כינוס כוהני העץ השנתי.
הגותים מעוניינים להיעזר בו על מנת להכין את שיקוי הפלא שיסייע להם לכבוש את גאליה ורומא.
אסטריקס ואובליקס מצליחים בהמשך להציל את אשפיקס.4אסטריקס הגלדיאטור1964Astérix gladiateurכאשר לגיונר רומי חוטף את פייטן הכפר חמשיריקס אסטריקס ואובליקס יוצאים לרומא על מנת להציל אותו.5המסע מסביב לגאליה 1965Le Tour de Gaule d'Astérixהרומאים מונעים מתושבי הכפר הגאלי לקיים את המשתה המסורתי שלהם.
אסטריקס ואובליקס מצליחים לבסוף לחשוף את ההונאה ולהחזיר את הסדר לכפר.20אסטריקס בקורסיקה 1973Astérix en Corseאסטריקס ואובליקס מבקרים באי קורסיקה שם הם מסייעים לקורסיקאים להביס את הפולשים הרומאים.21המתנה של קיסר 1974Le cadeau de Césarחייל רומי מוענק בטעות לכפר הגאלי על ידי יוליוס קיסר כ"מתנה".
הדבר מוביל לסדרה של אי הבנות.22אסטריקס מגלה את אמריקה1975La grande traverséeאסטריקס ואובליקס יוצאים לדוג אך לאחר שפורצת סערה גדולה הם מגיעים בטעות לאמריקה הצפונית.23אובליקס וחבורתו1976Obelix et compagnieיוליס קיסר מנסה להביס את הכפר הגאלי באמצעות כלכלן רומי אשר משכנע את תושבי הכפר הגאלי לייצר מנהירים למטרות רווח.
הגאלים מתחרים בתחילה בבלגים אך בהמשך הם מחליטים לאחד כוחות על מנת להביס את כוחותיו של יוליוס קיסר.25הפיצול הגדול 1980Le grand Fosséאלבר אודרזוסכסוך בין מנהיגי הכפר מוביל לניסיון של הרומאים לכבוש את הכפר.
במקביל יוליוס קיסר שולח את כוחותיו אל הכפר הגאלי על מנת שינצלו את ההזדמנות לתקוף את הכפר.
אסטריקס מצליח לסכל את המזימה.30ילדותו השנייה של אובליקס1996La galère d'Obélixאובליקס שותה קדרה שלמה של שיקוי הפלא ובעקבות כך הוא הופך לילד.31אסטריקס ולה-טרוויאטה 2001Astérix et Latraviataאמהותיהן של אסטריקס ואובליקס מגיעות לבקר אותם ביום ההולדתם ומביאות עימן כמתנות חרב וקסדה מרומא.
בהמשך אבותיהם של אסטריקס ואובליקס נעצרים משום שמתגלה שהקסדה והחרב שהגיע במקור לרשותם בחנות אותה הם מנהלים נגנבו מפומפיוס.
קהל אורחים אותם הם פגשו לאורך השנים במהלך מסעותיהם מגיע לכפר הגאלי לרגל האירוע.35אסטריקס והפיקטים 2013Astérix chez les Pictesז'אן-איב פרידידייה קונרדאסטריקס ואובליקס מסייעים ללוחם פיקטי להגיע חזרה לסקוטלנד.36אסטריקס והמגילה האבודה 2015Le papyrus de Césarיוליוס קיסר מחליט להסיר את הפרק שעוסק בתבוסותיו בידי הכפר הגאלי מספר זיכרונותיו.
אסטריקס, אובליקס ואשפיקס חוברים למקומיים ומצליחים לסכל זאת.40אסטריקס והאירוס הלבן 2023L'Iris blancפבריס קארוקצין הרפואה של יוליוס קיסר מנסה להביס את תושבי הכפר הגאלי באמצעות טקטיקות פסיכולוגיות, אך לבסוף אסטריקס מצליח לסכל זאת.
שנים עשר ספרים תורגמו לעברית בהוצאה לאור "דליה פלד מוציאים לאור בע"מ", בשיתוף עם הוצאת הספרים "מודן".
ההדפסות נעשו משנת 1985 ועד 2008. בתחילה בכריכה קשה ולאחר מכן במהדורות כריכה רכה.
התרגומים לספרים השונים נעשו על ידי אביטל ענבר, אורה כהן כץ ושלושת האחרונים על ידי דורית דליות עם שי צ'רקה כעורך; וציורי הטקסטים על ידי נאוה אלון, נורית יובל ואורית ברוך.
בשלושת הספרים האחרונים שי צ'רקה עזר בעיצוב.
בחלק מהכרכים תורגמה הלטינית לארמית, כגון בדיחות הלגיונרים בספר הראשון - "בדידי הוה עובדא", שפירושו "כבר התנסיתי בכך".
בשנת 2023 יצאו לאור הספרים "אסטריקס הגאלי" ו"אסטריקס וקלאופטרה" בהוצאה מחודשת על ידי כנרת זמורה ביתן.
+ספרתאריך יציאה לאורמוציא לאורתרגום"אסטריקס הגאלי"הוצאה ראשונה: 1985
הוצאה שנייה: 2023הוצאה ראשונה: דליה פלד מוציאים לאור
הוצאה שנייה: כנרת זמורה ביתןאביטל ענבר"אסטריקס וקלאופטרה"הוצאה ראשונה:
רוב עלילת הסדרה מתרחשת בכפר חוף דמיוני ללא שם בצפון מערב ארמוריקה (מחוז בגאליה העתיקה, כיום אזור נורמנדי בצרפת) בשנת 50 לפנה"ס.
הכפר ידוע בקרב הגאלים בתור החלק היחיד בארצם שעדיין לא נכבש על ידי יוליוס קיסר והלגיונות הרומיים שבשליטתו, וזאת משום שתושבי הכפר מסוגלים להשיג כוחות על-אנושיים על ידי שתיית שיקוי פלא, אותו נוהג להכין כוהן-העץ של הכפר, אשפיקס.
הכפר שוכן לחוף האוקיינוס האטלנטי, ומוקף משאר עבריו בארבעה חילות מצב רומיים, שעליהם מוטל לפקוח עין ולוודא כי הגאלים נמנעים מ"מעשי קונדס".
הגיבור הראשי של הסדרה הוא אסטריקס, שאחראי לאורך הסדרה לטיפול באינטרסים של הכפר בשל תושייתו וחוכמתו.
אל אסטריקס מצטרף באופן קבוע חברו הגבוה, השמן והתמים אובליקס.
שניהם נולדו באותו יום בשנת 85 לפנה"ס.
אל אסטריקס ואובליקס מתלווה על פי רוב כלבו הזעיר של אובליקס, מבריקס.
בעוד אסטריקס הפיקח והממולח צריך לשתות את השיקוי כדי לקבל כוח על-אנושי, אובליקס הוא בעל כוח-על תמידי מאחר שנפל לתוך קדירה ובה השיקוי כשהיה ילד קטן.
העלילה במרבית ספרי אסטריקס בנויה על ניסיונות הרומאים לכבוש את הכפר, בדרך כלל על ידי ניסיונות למנוע מכהן-העץ (אשפיקס) לרקוח את שיקוי הפלא שלו, או ניסיונותיהם להשגת המתכון לשיקוי.
באופן בלתי נמנע, ניסיונות אלה מסוכלים בידי אסטריקס ואובליקס.
ההומור בספרי אסטריקס הוא צרפתי אופייני, לעיתים קרובות נסוב סביב משחקי מילים, קריקטורות, וסטריאוטיפים משעשעים של אומות אירופיות ואזורים צרפתיים.
חלק רב מן ההומור בספרי אסטריקס הראשונים היה במפורש צרפתי, עובדה שעיכבה את תרגום הספרים לשפות אחרות מחשש לאובדן ההומור ורוח הסיפור.
הספרים החדשים יותר כוללים הומור אוניברסלי יותר, הן כתוב והן מאויר.
לצד ההומור הגבוה, הספר כולל גם הומור גרפי יותר כגון המראה הקריקטוריסטי של הדמויות והקרבות ביניהן (שכוללות בעיקר תגרות ידיים).
מאפיין נוסף של הסדרה הוא שימוש באלמנטים הנחשבים לקומיים ומתאימים לכל הגילאים, החל מתגרות ידיים הומוריסטיות וכלה במשחקי מילים מתוחכמים.
חלק ניכר מהבדיחות הן על רקע ההיסטוריה של רומא ובפרפראזות על מימרות לטיניות, נושא שנלמד בהרחבה במערכת החינוך הצרפתית.
הרמיזות הקומיות הן גם על רקע הבדלים תרבותיים בין אזורים שונים בצרפת, וסגנונות שונים של קבוצות לאומיות אחרות.
סגנון הציור משלב בין דמויות קריקטוריסטיות, מצחיקות וחביבות לרקע ריאליסטי הכולל שחזור מהימן של התקופה, מהכפר הגאלי מוקף היער ועד לרומא העתיקה.
למרות (ואולי בגלל) ההומור העוקצני כלפי נטייתם של הצרפתים להתנשאות, התקבלו הספרים בתרבויות אירופיות ופרנקופוניות (דוברות צרפתית) ברחבי העולם.
לאורך הסדרה אסטריקס ואובליקס (ולעיתים רבות גם חברי כפר נוספים) יוצאים להרפתקאות שונות ברחבי הכפר וברחבי העולם.
מקומות בהם הם מבקרים לאורך הסדרה כוללים אזורים שונים בגאליה (לוטטיה, קורסיקה וכדומה), מדינות אשר שכנות לגאליה (בלגיה, ספרד, בריטניה, גרמניה וכו'), ומדינות רחוקות (אמריקה הצפונית, יהודה והמזרח התיכון, הודו וכו').
כל הספרים מסתיימים בסעודה חגיגית, בדרך כלל בלילה, מסביב למדורה שבה נצלים חזירי בר.
כל הגיבורים שמחים וחוגגים את ניצחונם, חוץ מהפייטן אותו - בדרך כלל - דואג אוטומטיקס להשתיק בשל זיופיו הצורמים.
אסטריקס (Astérix) - הדמות הראשית בסדרה.
אסטריקס הוא לוחם אמיץ, חכם, ערמומי ונמוך קומה אשר נוהג באופן עקבי להתנדב בלהט לצאת למשימות מסוכנות.
אסטריקס חובש קסדה מכונפת וחמוש בחרב קצרה, בה כמעט אינו משתמש.
אסטריקס נוהג לשתות את שיקוי הפלא שרוקח כהן-העץ אשפיקס כדי לקבל חוזק על-אנושי.
אובליקס (Obélix) - חברו הטוב ביותר של אסטריקס אשר עובד כחוצב מנהירים וכאיש משלוח של מנהירים.
אובליקס הוא איש גדול ממדים - גבוה, שמן (אובליקס נעלב מכינוי זה ומעדיף להגדיר את עצמו כ"בעל מותניים מרופדות") ובעל תיאבון עצום לאוכל, בייחוד לחזירי בר צלויים.
כשהיה פעוט נפל לקדירה של שיקוי הפלא ובזכות כך זכה לכוח גופני עצום ביותר באופן קבוע (בעוד שאר הגאלים צריכים לשתות את שיקוי הפלא כדי לקבל כוח זה, וגם אז השפעתו זמנית בלבד).
בנוסף, אובליסק חובב תגרות ידיים המוניות, בייחוד עם החיילים הרומיים ושודדי הים.
באופיו אובליקס תמים וקצת ילדותי, ואיננו חכם ופיקח כמו אסטריקס.
בתיאורי הגאלים בפתיח כל ספר נכתב ש"אובליקס מוכן לעזוב הכל וללכת אחרי אסטריקס באש ובמים...
כל עוד מובטחים לו מלוא החופן בשר ותגרות ידיים ראויות לשמן", ואכן - אובליקס הוא שותפו הנאמן של אסטריקס ומלווה אותו בכל הרפתקאותיו.
דמותו של אובליקס, רעהו של אסטריקס, דורגה במקום ה-23 ברשימת 50 דמויות הקומיקס הגדולות של כל הזמנים לפי מגזין Empire.
אשפיקס (Panoramix) - כוהן-העץ החכם של הכפר.
אשפיקס הוא אדם זקן וגבוה בעל זקן לבן ארוך, חלוק לבן וגלימה אדומה.
נודע בעיקר כרוקח של שיקוי הפלא אשר מעניק לגאלים את כוחותיהם העל-אנושיים, אך באמתחתו גם שיקויים אחרים.
למשל, ב"אסטריקס וקלאופטרה" הוא רקח סם-שכנגד שהגן על אסטריקס, אובליקס ועליו מפני רעל.
פירוש שמו בצרפתית הוא "התמונה הכוללת".
מבריקס (Idéfix) - הכלבלב הזעיר של אובליקס.
מבריקס הופיע לראשונה בספר החמישי, "המסע מסביב לגאליה".
מבריקס נוטה להיות בעל מזג נבזי, אך הוא נאמן מאוד לאובליקס ועוזר לו להילחם נגד הרומאים.
הוא בעל תודעה אקולוגית מפותחת וכועס כאשר פוגעים בעצים.
לוחמאמיקס (Abraracourcix) - ראש הכפר הגאלי, "כולו הוד והדר" ו"נוח לכעוס", בעל חוש כבוד מפותח.
למרות תיאורו מלא הפאתוס בתחילת כל ספר, הוא משמש גם כאתנחתא קומית כאשר חלק גדול מהרגעים הקומיים שלו נובעים ממנהגו להיות נישא על מגן גדול על ידי שני גאלים.
החשש העיקרי שלו הוא שהשמיים יפלו על ראשו ועל כפרו.
בכל סכנה שמתקרבת אל הכפר הוא שולח את אסטריקס ואובליקס לפתור את הבעיה.
משמעות שמו בצרפתית הוא "בעל זרועות מקוצרות".
בשלושת הספרים האחרונים התחלף המתרגם והוא נקרא דגוליקס.
חמשיריקס (Assurancetourix, בחלק מהתרגומים דורהמיקס) - פייטן הכפר הגאלי.
שירתו היא בלתי נסבלת לדעתם של אנשי הכפר בגלל זיופיו הרבים.
בספר אסטריקס באחוזת האלים, משתמשים הגאלים בזיופיו הצורמניים של חמשיריקס על מנת לגרש את האזרחים הרומאים מאחוזת האלים.
בספר אסטריקס ומרבד הקסמים, מסופר כי קולו גורם לשמש להתחבא מאחורי העננים ולגשם לרדת.
בגלל שירתו הצורמנית, ברוב הסעודות החגיגיות שנערכות בסיום כל ספר הוא קשור לעץ עם מפית שסותמת את פיו.
כשהרומאים שיפצו את הכפר בסוף הספר ה-28 הם בנו מחדש את ביתו על עץ, שבספר השמיים נופלים לו על הראש (הספר ה-33), נשרף על ידי חללית.
פירוש שמו בצרפתית הוא "ביטוח מקיף".
בשלושת הספרים האחרונים התחלף המתרגם לעברית, והוא נקרא דורהמיקס.
מנגן בין היתר בכינור, נבל וחמת-חלילים.
בסדראלפביתיקס (Ordralfabétix) - מוכר הדגים של הכפר, מסריח כל הזמן מדגים, אותם הוא מייבא מרחבי גאליה (ולא דג אותם מהים שבסמוך לכפרו).
באנגלית שמו הוא לא-היגייניקס, ולאביו קוראים לא-בריקס.
אשתו, ילוסבמרין, עובדת איתו בחנות הדגים.
אוטומטיקס (Cétautomatix) - נפח הכפר, ויריבו המושבע של בסדראלפביתיקס - הוא היחיד בכפר (פרט לאובליקס אוהב הבשר) שמסרב לטעום מהדגים שלו.
על-פי רוב הוא זה שמשתיק את חמשיריקס.
עסק בסחר עתיקות באופן זמני, בספר אסטריקס באחוזת האלים.
מתושלחיקס, אשמאיקס או ענתיקס (Agecanonix בצרפתית, Geriatrix באנגלית) - זקן הכפר, בן 93 אך מלא מרץ ועזוז, ותיק קרבות גאליה נגד הרומאים.
משמעות שמו הצרפתי הוא "גיל העמידה".
נשוי לאשה צעירה, גבוהה ויפה.
הופיע לראשונה בספר אסטריקס באולימפיאדה.
בסרט "אסטריקס והקרב הגדול", נקרא בדיבוב לעברית קשישניקס.
זִיופנים - אשתו של לוחמאמיקס, ראש-השבט, ועקב כך "הגברת הראשונה".
בשלושת הספרים האחרונים התחלף המתרגם והיא נקראת ויטמין.
נוהגת להיכנס לקטטות עם אשתו של מתושלחיקס.
גברת מתושלחיקס - אשתו הצעירה והנאה של מתושלחיקס.
ילוסבמרין - אשתו של בסדראלפביתיקס.
פלבאלה - נערה גאלית בלונדינית יפת-תואר.
יוליוס קיסר (Jules César) - הקיסר הרומאי שופע האמרות, שונא הגאלים ואוהב המלחמות.
פעמיים העניק חנינה לאסטריקס, בלית ברירה.
רקתעמיס (financicrisis באנגלית, Épidemaïs בצרפתית) - סוחר פיניקי ערמומי שהחבורה פוגשת לראשונה באסטריקס הגלדיאטור ובעל מבטא ערבי (בסרט).
מוכר את הסחורות שלו ביוקר ומחתים אנשים על חוזים עם אותיות קטנות.
מופיע גם באסטריקס וירושלים של זהב שחור, ובתפקיד אורח בסרט "אסטריקס בבריטניה" (אף על פי שבספר אינו מופיע).
בסרט מ-2023, "הממלכה התיכונה", מתחזה לגאלי בשם "רקתעמיקס" עם בנו כדי להרשים את הסינים.
קלאופטרה - המלכה הפרעונית הגאה של מצרים העתיקה, ידועה באפה היפה.
חדזוויתוס - אדריכל רומאי שבנה את אחוזת האלים.
אפס-אפס-ששיקס - סוכן חשאי של יוליוס קיסר וכהן-עץ כושל בהכשרתו.
מראהו מבוסס על ג'יימס בונד בגילומו של שון קונרי.
זקנאדום (Barbe Rouge) - מנהיג, אותם הגאלים פוגשים במסעותיהם בלב ים.
לרוב המפגשים מסתיימים בהטבעת ספינת השודדים.
"תלת רגל" אריקס - סגן דובר לטינית.
בדרך כלל מעיר הערות ציניות כשמפסידים.
מדבר במבטא אפריקאי כבד (בעברית: ע' במקום ר').
הספר מתבסס על ההיסטוריה הרומית, היסטוריה שנחשבה ועוד נחשבת כבסיס לתרבות הצרפתית.
בתקופה שבה חוברו רוב הספרים, עדיין היו נהוגים לימודי לטינית ולימודים קלאסיים אחרים בבתי הספר בצרפת.
אפשר להשוות את העיסוק ההומוריסטי בהיסטוריה הרומית, לעיסוק ההומוריסטי בתקופת התנ"ך שהיה מקובל מאוד בקרב קומיקאים וסאטיריקנים בישראל.
בכל מקום שבו הם מבקרים נתקלים אסטריקס ואובליקס באנשים ובמצבים מן החיים האמיתיים המוצגים בצורה קריקטורית וסטריאוטיפית.
לדוגמה, באחד הספרים הראשונים, אסטריקס והגותים, הגותים מוצגים כמיליטריסטיים ונאמני משטר, המזכירים את הגרמנים של סוף המאה ה-19 ותחילת המאה ה-20. הקסדות אותן עוטים הגותים מזכירות את קסדות הפיקלהאובה הגרמניות ממלחמת העולם הראשונה, ואחד ממנהיגיהם מזכיר בצורה ברורה את אוטו פון ביסמרק.
הבריטים, לעומת זאת, מתוארים כמנומסים, מדברים בשם תואר לפני שם עצם (הבדל ניכר בין התחביר האנגלי לתחביר הצרפתי), שותים בירה חמה ומים חמים (לפני שהובא התה לאנגליה, כביכול על ידי אסטריקס עצמו), ומרתיחים את כל מזונותיהם.
ספרד היא מדינה זולה אי שם בדרום, מקום שבו אנשי הצפון נופשים בחופשותיהם (ודורשים לאכול מאכלים הזהים לאלו שבבתיהם).
כמה סטריאוטיפים לגבי אזורי צרפת השונים הם לדוגמה אנשי נורמנדי שאינם מסוגלים לענות תשובה ישירה, אנשי מרסיי המשחקים בפטאנק, והקורסיקנים הנמנעים מכל עבודה, מתרגזים בקלות, ושומרים על נקמות-דם לאורך שנים.
דמויות משניות מייצגות לעיתים אנשים מפורסמים או דמויות דמיוניות, לרוב קריקטורות של תושבי צרפת האופייניים לאותה התקופה, במיוחד מן הטלוויזיה והמופעים.
בספר "אובליקס וחבורתו" לדוגמה, הביורוקרט הרומאי הוא קריקטורה של ז'אק שיראק, ושני לגיונרים רומאים דומים לסטנלי לורל ואוליבר הרדי.
דמויות אחרות מתקשרות למקומות שבהם מבקר אסטריקס.
דוגמה טובה היא הזמרים הנודדים המפורסמים ביותר בבריטניה, בספר "אסטריקס בבריטניה", המאוירים באופן ברור כחברי להקת הביטלס; זוג לוחמים בלגיים בספר "אסטריקס בבלגיה" הדומים לתומסון ותומפסון מהקומיקס הבלגי טינטין, ודון קיחוטה וסנצ'ו פנצ'ו בספר "אסטריקס בספרד".
בספר "אסטריקס בקורסיקה", מנהיג קורסיקני מוצג באופן ברור בתור נפוליאון בונפרטה.
נוסף בזאת, בספר "השמיים נופלים לו על הראש", צמד גיבורים המבוססים על שתי דמויות ידועות בסרטים של ארצות הברית: גיבור על בשם "סופר שיבוט" המזכיר במראהו את ארנולד שוורצנגר, וחייזר קטן בשם "טון" בתור מיקי מאוס.
אולם בהיבטים רבים סדרת הספרים מייצגת את חיי המאה הראשונה לפנה"ס בצורה מדויקת למדי.
לדוגמה, הבניינים צפופי הקומות והדירות ברומא, עליהן אומר אובליקס כי גגו של אדם אחד הוא רצפתו של אדם אחר (ועל כן "הם מטורפים, הרומאים האלה", המשפט החביב על אובליקס).
מצד שני נוכחות הארובות בגגות בתי הכפר הגאלי אינו מדויקת, משום שאצל הגאלים נעשה שימוש בפתחי גג כדי לאפשר לעשן לצאת.
בספר "אסטריקס וירושלים של זהב שחור" מבקר אסטריקס בירושלים, שצוירה על פי צילומים של דגם ירושלים שנמצא אז ב"הולילנד" (היום במוזיאון ישראל).
את הצילומים צילם אודרזו בעצמו בביקור שערך בארץ, כדי ללמוד לצייר את נופיה בצורה אמינה.
ואולם, בציור אחר רואים את שער האריות עם תבליטי הברדלסים אף על פי שהחומה עם שער האריות והברדלסים נבנתה על ידי בייבארס, כלומר רק כ-1200 שנה מאוחר יותר.
הטקסט גם עושה שימוש תדיר בביטויים וניבים לטיניים, וכן ברמיזות לטקסטים לטיניים קלאסיים, בפרט לספר "מלחמת גאליה" מאת יוליוס קיסר.
בדיחות רבות מתייחסות לנוהג של יוליוס קיסר לכתוב על עצמו בגוף שלישי.
רמיזות כאלה יכלו להתקבל היטב בקרב המגזרים בעלי ההשכלה בצרפת ובלגיה בשנות ה-60 של המאה ה-20, כאשר לימוד לטינית היה עדיין נפוץ בבתי הספר.
אף על פי שהסדרה עושה שימוש בביטוי "אבותינו הגאלים", יוצריה אינם ממוצא צרפתי: רנה גוסיני היה יהודי ממוצא פולני שגדל רוב שנות ילדותו בארגנטינה ואילו אלברט אודרזו הוא ממוצא איטלקי.
יש הטוענים, שיהדותו של גוסיני אף השפיעה על כתיבת הספר, והכפר הקטן שמורד ברומאים אינו אלא ייצוג לממלכת יהודה בזמן מרד בר כוכבא, אסטריקס (בלטינית Aster פירושו כוכב) הוא בר כוכבא עצמו אשפיקס הוא רבי עקיבא, יועצו הרוחני של בר כוכבא ושיקוי הפלא הוא אלגוריה לתורה שנותנת ליהודים את כוחם.
מפתח מרכזי לטקסט בספרי אסטריקס הוא השימוש במשחקי המילים, בהן נעשה שימוש בשמות הדמויות.
שמות שני הגיבורים הראשיים מקורם באסטריסק (Asterisk - סימן הכוכבית *), ואובליסק (Obelisk - מצבת חרוט אבן).
אסטריקס הוא כוכב הסדרה (בלטינית Aster פירושו כוכב, ו-rix פירושו בקלטית מלך, בדומה ל-rex בלטינית).
אובליקס עובד כמוביל מנהירים (מנהיר - menhir - אבן גדולה ומסותתת ששימושה לא ברור.
משערים שהיא שימשה לפולחן כלשהו או אולי כמצבה).
למעשה, כמעט כל שמות דמויות הגאלים מסתיימות ב-"---יקס" (-ix), קרוב לוודאי כאזכור למנהיג הגאלי ההיסטורי ורקינגטוריקס שהוביל את המרד נגד הרומאים בשנים 52/3 לפנה"ס, אך למעשה רק חלק מהמלכים הגאליים נשאו שמות שהסתיימו ב -rix.
הסיומת "---יקס" לשמות הגאלים נשמרת ברוב התרגומים.
כך בתרגום לעברית נקרא זקן הכפר "ענתיקס", "מתושלחיקס" או "אשמאיקס", "לוחמאמיקס" הוא מנהיג הכפר (ובתרגום החדש: דגוליקס), ו"חמשיריקס" הוא הפייטן (בתרגום החדש: דורהמיקס).
תרגומי השמות נתקלו לעיתים קרובות בקשיים בשמירה על ההומוריסטיות וכפל הלשון שבהם.
עם זאת תרגום השמות הצרפתיים לאנגלית דווקא היה מוצלח למדי - השם "Ordralfabétix", שפירושו בסדר אלף-בית, הפך בצורה מוצלחת באנגלית ל-"Unhygienix" (לא היגייני), רמיזה לסחורה הלא מוצלחת של מוכר הדגים הכפרי.
"Panoramix", כהן הכפר ששמו אולי מעיד על ראייתו את התמונה המלאה (פנורמה), הפך ל-"Getafix", כמו "get a fix", דבר המתקשר לרקיחת שיקויי הפלא.
הכלבלב של אובליקס שנקרא במקור "Idéfix", רעיון מקובע, אובססיה, דוגמה, מערכת עקרונית, הפך ל-"Dogmatix", אשר גם משמר את "רעיון מקובע", וגם שומר על dog בצורה מושלמת.
התרגום לאנגלית שנעשה בבריטניה בידי אנתיאה בל ודרק הוקרידג' (Anthea Bell and Dereck Hockridge), לעיתים קרובות תוך התייעצות עם הכותבים המקוריים, הוא המקיף והמושקע ביותר מבין התרגומים שנעשו לסדרת הספרים.
באיורים לא נערך כל שינוי, אולם בקטעים מסוימים הטקסט האנגלי משמר רק בצורה מעורפלת את המקור.
הדבר אמור במיוחד לגבי משחקי מילים בצרפתית או בדיחות הקשורות להבדלי תרבות בין אזורים בתוך צרפת.
תשומת לב מיוחדת הוקדשה לתרגום הספר "אסטריקס בבריטניה", והוא אכן זכה לפופולריות רבה בבריטניה.
לכל עם יש סיומת אופיינית לשמו של בן העם:
גאליה - מסתיים באִיקס (אסטריקס, אובליקס וכדומה)
רומא - מסתיים באוּס (יוליוס, קאיוס, אנטיטטנוס וכדומה)
סקנדינביה - מסתיים באף (גרוסבף, אולף, טלגרף וכדומה) ושם המשפחה מסתיים בסון (אריקסון וכו')
בריטניה - מסתיים באַקס (אסטראקס וכדומה)
מצרים/פיניקיה - מסתיים באִיס (סרגליס המצרי, רקתעמיס הפיניקי וכדומה)
גרמניה - מסתיים באיק (טרטריק, מטריק וכדומה)
הודו - מסתיים באַא (שוהדא, מיזהבא וכדומה)
סין - מסתיים ב-ון או -אן (בסרט)
בספר אסטריקס ומירוץ הכרכרות נוספו כמה סיומות:
רוסיה - מסתיים ב-וֹב (גברים) ו-וֹבה (נשים)
רנה גוסיני ואלבר אודרזו נפגשו לראשונה בשנת 1951. לאחר שעבדו יחד על פרויקטים שונים, בשנת 1959, התברר להם שלא יוכלו לפרסם קומיקס שכתבו, מכיוון שהוא דומה מאוד לקומיקס אחר שפורסם בעבר.
נותרו להם פחות מחודשיים עד מועד פרסום הקומיקס, והם ניסו לפתח עלילה.
לפי דבריו של אודרזו, המחשבה הראשונה של גוסיני הייתה "מה אם במקום לזרוק את נשקו לרגליו של קיסר, ורקינגטוריקס היה זורק את נשקו על רגליו של קיסר?" הם התלהבו מהרעיון והחלו לפתח עלילה שהתרחשה בפרק הזמן של מלחמת גאליה.
הלוויין הצרפתי הראשון, ששוגר בשנת 1965, נקרא בשם אסטריקס-1.
במהלך ההתמודדות של פריז על אירוח אולימפיאדת 1992, דמותו של אסטריקס כיכבה בפוסטרים רבים על מגדל אייפל.
חרק המיפטרה מאובן, שהתגלה בשנת 2011 בתוך ענבר ותוארך לפני כ-55 מיליון שנה, נקרא Ordralfabetix sirophatanis, כמחווה לדמות מאסטריקס, Ordralfabétix (בתרגום העברי לפיסדראלפביתיקס), סוחר הדגים של הכפר.
יוצר הטראנס הישראלי אבי שמיילוב מכונה אסטריקס בהשראת הדמות.
פארק אסטריקס הוא פארק שעשועים בסמוך לפריז.
אמן הקומיקס והקריקטוריסט הישראלי שי צ'רקה הושפע מאוד מאסטריקס.
דמותו של אסטריקס אף מופיעה באחד מספריו של צ'רקה.
בירחון זבנג שאותו עורך אורי פינק, ישנו קומיקס בשם "זבנגיהו" המראה כפר יהודי לאחר חורבן בית המקדש השני שמתנגד לכיבוש כשמסביבו מוצבים רומאים.
בקומיקסים סאטיריים אחרים מופיעים כפרים מבודדים שמתנגדים לכיבוש בעיצוב דומה לזה שבאסטריקס, כמו כפר חילוני בלב מדינת ישראל המתחרדת וכדומה.
מחוות לכבוד 50 שנה לקומיקס
אלבר אודרזו הפיק ספר ספיישל בשם "אסטריקס ואובליקס, יום הולדת- ספר הזהב" ובו מתואר הכפר לאחר 50 שנה.
בספר גם הוצגו מספר יצירות אומנותיות (כגון המונה ליזה) בסגנון אסטריקס.
בפארק אסטריקס הוצגו מבנים ידועים בפאריס בסגנון אסטריקס (כגון מגדל אייפל ממנהירים).
אתר האינטרנט גוגל הקדיש לאירוע דודל (שרבוט על גבי הלוגו של גוגל) עם אסטריקס.
דמותו של אסטריקס צוירה באמצעות מטוסי סילון בשמיה של פאריס.
על פי הספר המרוץ סביב גאליה הופק מחזמר.
1967 – אסטריקס הגאלי (Astérix le Gaulois) - סרט אנימציה המבוסס על ספר הקומיקס "אסטריקס הגאלי".
1968 – אסטריקס וקלאופטרה (Astérix et Cléopâtre) - סרט אנימציה המבוסס על ספר הקומיקס "אסטריקס וקלאופטרה".
1976 – שתים-עשרה המשימות של אסטריקס (Les douze travaux d'Astérix) - סרט אנימציה בעל עלילה מקורית אשר איננה מבוססת על אף אחד מספרי הקומיקס של אסטריקס.
1985 – אסטריקס וההפתעה של קיסר (Astérix et la surprise de César) - סרט אנימציה המבוסס על ספרי הקומיקס "אסטריקס הלגיונר" ו"אסטריקס הגלדיאטור" (במקור ב"הגלדיאטור" חמשיריקס הוא זה שנחטף לקולוסיאום, אבל שני הספרים שולבו לסרט אחד כך שפנסאה והארוס שלה נחטפו פעמיים.
כמו במקור גם כאן רקתעמיס מופיע, אבל כסוחר עבדים).
1986 – אסטריקס בבריטניה (Astérix chez les Bretons) - סרט אנימציה המבוסס על ספר הקומיקס "אסטריקס בבריטניה".
1989 – אסטריקס ומכת המנהיר (Astérix et le coup du menhir) - סרט אנימציה המבוסס על ספרי הקומיקס "קרב המנהיגים" ו"מגיד העתידות".
דובב לעברית תחת השם "אסטריקס והקרב הגדול".
1994 – אסטריקס כובש את אמריקה (גרמנית: Asterix in Amerika) - סרט אנימציה אשר הופק בגרמניה.
מבוסס באופן רופף על ספר הקומיקס "אסטריקס מגלה את אמריקה".
2006 – אסטריקס והוויקינגים (Astérix et les Vikings) - סרט אנימציה המבוסס על ספר הקומיקס "אסטריקס והנורמנים".
2014 – אסטריקס באחוזת האלים (Astérix: Le domaine des dieux) - סרט אנימציה ממוחשבת המבוסס על ספר הקומיקס "אחוזת האלים".
2019 – אסטריקס ושיקוי הקסמים (Astérix: Le Secret de la Potion Magique) - סרט אנימציה ממוחשבת שלא מבוסס על שום קומיקס של אסטריקס.
2025 – אסטריקס ואובליקס: הקרב הגדול (Le Combat des Chefs) - סדרת אנימציה בת 5 פרקים המבוססים על ספר באותו השם שישודר בנטפליקס והסדרה הראשונה שמבוססת עליהם.
בארבעה מהסרטים ז'ראר דפרדייה מגלם את אובליקס.
1999 - אסטריקס ואובליקס נגד קיסר (Astérix et Obélix contre César) - סרט לייב אקשן המבוסס בעיקר על ספרי הקומיקס "אסטריקס הגאלי", "מגיד העתידות", "אסטריקס בארץ הגותים", "אסטריקס הלגיונר", ו"אסטריקס הגלדיאטור".
עם רוברטו בניני כדיטריוס, יועץ הקיסר.
2002 - אסטריקס ואובליקס: המשימה קלאופטרה (Astérix & Obélix: Mission Cléopâtre) - סרט לייב אקשן המבוסס על ספר הקומיקס "אסטריקס וקלאופטרה".
2008 - אסטריקס ואובליקס באולימפיאדה (Astérix aux Jeux Olympiques) - סרט לייב אקשן המבוסס ברובו על ספר הקומיקס "אסטריקס באולימפיאדה", אם כי מביא עלילה ראשית שונה.
2012 - אסטריקס ואובליקס בשירות הוד מלכותה (Astérix et Obélix: Au service de sa Majesté) - סרט לייב אקשן המבוסס על ספר הקומיקס "אסטריקס בבריטניה" (Astérix chez les bretons), ומספר רעיונות הלקוחים מהספר "אסטריקס והנורמנים".
2023 - אסטריקס ואובליקס: הממלכה התיכונה (Astérix et Obélix: l'Empire du Milieu) סרט לייב בעל עלילה מקורית.
וסרט הלייב אקשן הראשון שדובב לעברית.
בשנת 2009, הופק מחזמר אסטריקס על פי הספר "המסע מסביב לגאליה".
פארק אסטריקס (Parc Astérix) נפתח לראשונה בשנת 1989 וממוקם כ-35 ק"מ מצפון לפריז ו-32 ק"מ מאתר הנופש דיסנילנד פריז.
הקומפלקס כולל פארק שעשועים ומלון.
זהו פארק שעשועים בעל הנוכחות השנייה בגודלה בצרפת אחרי דיסנילנד - הפארק מארח כ-1,800,000 מבקרים בשנה.
הפארק נודע במיוחד בזכות רכבות ההרים המצויות בו.
הוא פתוח מחודש אפריל עד לחודש נובמבר.
אסטרל פרוג'קשן (Astral Projection) הוא הרכב גואה טראנס ישראלי המורכב מהצמד אבי ניסים וליאור פרלמוטר ובעבר היו חברים בו גם יניב חביב וגיא סבג.
אבי ניסים וליאור פרלמוטר החלו לעבוד יחד בשלהי שנות ה-80, כשניסים כבר היה די.ג'יי מוכר שניגן מוזיקת אסיד, טכנו וניו ביט.
הצמד שהיה מוכר בשם SFX (קיצור של Sound Effects) החל להופיע במועדונים בישראל.
פריצת הדרך שלהם הייתה בשנת 1991 עם הסינגל הראשון "Monster Mania" שיצא בבלגיה תחת הלייבל "Belgian Company Music Man".
בהמשך שנת 1991 עבר הצמד לעבוד בניו יורק.
ניסים חזר לישראל תוך זמן קצר בעוד שפרלמוטר נשאר לעבוד בניו יורק.
בשנת 1992 הם הוציאו סינגל בשם "JBIE" תחת לייבל אמריקאי בשם X-Rave, שהקימו בעצמם.
בשנת 1993, בזמן שפרלמוטר עדיין שהה בארצות הברית, חבר ניסים ליניב חביב ולגיא סבג, ויחד הם הוציאו בגרמניה סינגל בשם "Another World" תחת הלייבל Trigger.
לקראת סוף שנת 1993 חזר פרלמוטר לישראל, וההרכב החל לעבוד על האלבום הראשון "Trust in Trance Vol.
במקביל הם חתמו עם הלייבל Phonokol.
בשלב זה החליט סבג לעזוב את ההרכב ולעבוד לבד.
בשנת 1995 פתחו פרלמוטר, ניסים וחביב סטודיו מוזיקלי מקצועי משלהם.
הם שינו את שמם ל-Astral Projection והחלו לנגן בהופעות חיות ברחבי אירופה.
במקביל, עבד ההרכב על האלבום השני שלהם "Trust in Trance Vol.
שני האלבומים יצאו בגרסה כפולה בסקנדינביה תחת הלייבל Smart Records, ורצועות רבות יצאו כסינגלים ברחבי העולם תחת לייבלים שונים.
אלבומם השלישי שנשא את שמם של האלבומים הקודמים הכיל חמישה קטעים תחת השם Astral Projection (רצועה אחת נעשתה בשיתוף עם MFG).
האלבום הבא של ההרכב נקרא "Astral Files" וכלל קטעים חדשים וארבעה רמיקסים ללהיטים הישנים.
באחד מהם השתתף דדו, שהיה חלק מההרכבים Trancewave ו-Deedrah.
האלבום יצא לאור תחת הלייבל הבריטי Transit Records.
כמעט במקביל, הוציא הלייבל היפני Avex Records דיסק בשם "The Mix" שכלל בתוכו מיקסים שונים של אבי ניסים לטרקים המצליחים ביותר של ההרכב.
בסוף שנת 1997 הוציא ההרכב את האלבום "Dancing Galaxy".
במהלך העבודה על האלבום החליט חביב לחזור בתשובה ועזב את ההרכב.
מאז חברים בו רק פרלמוטר וניסים.
במהלך שנת 1998 יצא האלבום "SFX" שכלל בתוכו קטעים שנוצרו בשנים 1994-1989 וטרם יצאו לאור עד אז.
בתחילת שנת 1999 הוציא הצמד אלבום נוסף: "Trust in Trance", ובפברואר 1999 יצא האלבום "Another World", שכלל רמיקסים חדשים לסינגל שנשא את שם האלבום ומיקס לקטע בשם "Trilithon's Trance Dance".
כמו כן נכלל באלבום רמיקס ל-"God is a DJ" של Faithless.
במאי 2000 הוציא ההרכב אלבום מיקסים כפול בשם "In the Mix" שכלל בתוכו שבעה רמיקסים לקטעים ישנים שלהם ושל אחרים וארבעה קטעים חדשים.
קטעים מקוריים נוספים יצאו על ידי הלייבל Transient על גבי תקליטורי ויניל.
באוקטובר 2002 הוציא הצמד את האלבום "Amen".
בספטמבר 2004 הוציאו את האלבום "Ten", המציין עשור להרכב.
אלבום זה כלל 10 רמיקסים של אמנים שונים לקטעים של ההרכב והוא האלבום המלא האחרון שהוציא ההרכב עד כה.
בשנת 2004 שיתפו חברי אסטרל פרוג'קשן פעולה עם הזמרת זהבה בן והוציאו טרק בשם Mahamudra שזכה להצלחה ולהכרה בארץ.
בינואר 2005 שיתפו חברי אסטרל פרוג'קשן פעולה עם להקת כנסיית השכל במסגרת פרויקט של ערוץ 24, ויחד הם ביצעו מחדש את "השיר מהגן" של כנסיית השכל.
בשנת 2006 יצרו נסים ופרלמוטר את הקטע הסוגר של המופע של ריטה, one.
עבודת ההכנה של השיר תועדה וצורפה ל-DVD של המופע.
בהמשך השנה אסטרל התארחו בתוכנית "הרצועה" בהנחיית אורי גוטליב בה נשאלו רבות על סצנת הטראנס והקשרה לסמים ולמסיבות טבע.
בשנת 2010 שחררו EP בשם Open Society בחנות הדגיטלית, באתר הבית שלהם.
ביוני 2012 שחררו EP בשם One עם חברת התקליטים tip records.
בדצמבר 2014 הוציא ההרכב את האלבום התשיעי במספר, Goa Classics Remixed שהוא למעשה אוסף של רצועות של אמנים אחרים שהם עשו להם רמיקס.
אסטריקס הוא שם הבמה של אבי שמיילוב, דיג'יי, מפיק מוזיקלי ויוצר טראנס ישראלי שיצירתו מתמקדת בסוגת הטראנס פסיכדלי והפול-און ובשנים האחרונות גם בפרוגרסיב טראנס.
אבי שמיילוב עלה לישראל מחבל הקווקז שבדרום רוסיה לעיר בת ים.
כבר בגיל צעיר התחיל אבי שמיילוב ללמוד פסנתר, אך הפסיק לאחר שנתיים.
בגיל 12–13 החל לתקלט בימי הולדת ואירועים פרטיים וכך נמשך למוזיקה האלקטרונית ולטראנס.
בגיל 14 החל ליצור מוזיקה אלקטרונית כתחביב ביחד עם חברו רונן קיבק כהרכב "PROTOTYPE" ובגיל 16 כבר החלו להופיע במועדונים ולתקלט.
בגיל 18 נפגש עם ארי לינקר, המוכר גם בשם הבמה Alien Project, איתו שיתף פעולה באלבום Midnight Sun שיצא תחת הלייבל "פונוקול".
לאחר העבודה עם ארי לינקר, אסטריקס נחשף בעיקר ביוון.
לאחר זמן קצר נפגש עם אייל ינקוביץ', תקליטן ומנהל הלייבל הישראלי Hommega, שהחתים אותו כאמן בלייבל והוא חתום בלייבל זה עד היום.
אסטריקס שיתף בעבר פעולה עם הצמד "Reverse Psychology" (האחים אייל ברקן ואורן ברקן).
ב־2002 הוציא את אלבום הבכורה שלו, Eye to Eye, שמכר יותר מ־10,000 עותקים ברחבי העולם.
ב-2003 הוציא אסטריקס את הסינגל Coolio שזכה גם לרמיקס מאינפקטד מאשרום.
ב־2004 יצא האלבום השני, Artcore, שהיה שונה מאלבומו הראשון וזכה להגיע למעמד של אלבום זהב לאחר שמכר מעל ל-20,000 עותקים.
בשנת 2005, אסטריקס הוציא תחת הלייבל הבריטי Hit Mania אוסף כפול הניקרא Psychodalic academy שכלל דיסק אחד ובו מספר רמיקסים של אסטריקס וכן טרק חדש שלו.
בדיסק השני נכללו טרקים מהלייבל Hommega שנבחרו על ידי אייל ינקוביץ' ובהם להיט של אסטריקס בשם Chaos.
באותה השנה שיתף אסטריקס פעולה עם יוצרים אחרים כגון delirious ,John 00 fleming ,dali.
בין השיתופים היה הלהיט עם Michele Adamson הניקרא closer to heaven ונכלל באוסף של גיא סלמה BPM FM-Trance On Air.
ברשימת 100 היוצרים של המוזיקה האלקטרונית הטובים בעולם מהמגזין הבריטי די ג'יי מאג לשנת 2005, דורג אסטריקס במקום ה-75, שנה לאחר מכן דורג במקום 41 ובשנת 2007 דורג במקום ה-18.
אסטריקס גם זכה להופיע בפסטיבל הטראנס הפסיכדלי The Gathering, אחד הפסטיבלים החשובים בתחום כבר מהשנה הראשונה בה התקיים הפסטיבל בשנת 2002. מזה שלוש שנים הוא מופיע בפסטיבל דוף בישראל המתקיים בכנרת, הוא גם מרבה להופיע בפסטיבלי מיינסטרים דוגמאות הטומרולנד וסטייט אוף טראנס.
ב-2018 פתח יחד עם יוני אשרת המכונה Ace Ventura את ההרכב Alpha Portal.
2005 - Closer To Heaven (בשיתוף עם מישל אדמסון)
אסטריקס וירושלים של זהב שחור הוא הספר ה-26 בסדרת ספרי הקומיקס הצרפתית "אסטריקס".
זהו הספר השני לצאת לאור לאחר מותו של רנה גוסיני ובשל כך נכתב ואויר על ידי אלבר אודרזו.
הספר פורסם לראשונה בגרסה הצרפתית בשנת 1981. הספר תורגם לעברית בהוצאה לאור "דליה פלד מוציאים לאור בע"מ", בשיתוף עם הוצאת הספרים "מודן".
עלילת הספר מתמקדת בעלילותיהם של אסטריקס ואובליקס באזור המזרח התיכון.
מקור ההשראה לעלילת הספר מגיע בעיקר מסדרת סרטי ג'יימס בונד ומכתבי קודש יהודיים ונוצריים.
יוליוס קיסר מתעצבן משום שהכפר הגאלי מביס את צבאו כל פעם מחדש ומונע ממנו להשיג את סוד שיקוי הפלא.
ראש השירות החשאי, קאיוס-פיופוס (בעברית "חפרפרוס"), מציג בפני הקיסר, מרגל ושמו "אפס-אפס-ששיקס" (במקור: Dubbelosix, כאשר המספר 6 שמבוטא באנגלית Six משחק עם הסיומת "ix" האופיינית לשמות הגאליים), גאלי שנכשל שש פעמים בניסיונו לקבל הסמכה של כהן-עץ והחל לתמוך בכוחות רומא.
קאיוס-פיופוס שולח את אפס-אפס-ששיקס אל גאליה במסווה של כהן-עץ זר.
במקביל, בכפר, אשפיקס (כהן הכפר) מחכה למשלוח מיוחד של שמן סלעים (נפט) שבעזרתו יוכל להפיק את שיקוי הפלא.
לאחר שאשפיקס מגלה כי רקתעמיס, הסוחר הפיניקי שמספק לו את שמן הסלעים, שכח להביא את שמן הסלעים, אשפיקס מקבל התקף לב ומתעלף.
אסטריקס ואובליקס חוזרים מציד חזירי בר ומגלים את אפס-אפס-ששיקס רכוב על מרכבה מתקפלת עמוסת-פטנטים בדרך לגאליה וזה נענה לבקשתם להעיר את אשפיקס מהעילפון.
אפס-אפס-ששיקס מעיר את אשפיקס כשהוא משקה אותו בשיכר סקוטי חריף, דבר שגרם לאשפיקס לשכרות למעט זמן.
הסוחר שמייבא את שמן הסלע מודיע להם שעל מנת למוצאו יש לחצות את הים התיכון עד לבבל.
אסטריקס ואובליקס נענים לאתגר ולוקחים איתם את אפס-אפס-ששיקס למסע בחוסר ידע שהוא מרגל של הרומאים, ושבמהלך המסע הוא מעביר דיווחים לרומאים באמצעות זבובית דואר.
בים עוברת החבורה הרפתקאות ומביסה פעם אחר פעם פיראטים ואוניות קרב רומיות.
לבסוף, הם עוגנים ביהודה, מתארחים אצל משפחה יהודית בבית לחם ואף נכנסים בסתר לירושלים כדי לפגוש את ספק שמן הסלעים.
כאשר הם מטפסים על החומה הם מגלים שאפס-אפס-ששיקס הוא מרגל.
בירושלים הם פוגשים את הספק, שמעון פלטפוס, שמספר להם שהרומים שרפו את כל המלאי שלו ויועץ להם לנסוע למסופוטמיה שם נמצא מקור שמן הסלעים.
אחרי מסע רצוף תלאות במדבר, שכלל התחמקויות חוזרות ונשנות ממטרי חצים שיורים עליהם עמי האזור המסוכסכים הם בטעות מוצאים שמן סלעים.
הם לוקחים אותו בחזרה לאוניה בצידון אך על הסיפון מאבדים את הנאד עקב טעות של אובליקס ששש אלי קרב.
בעוגמת נפש הם חוזרים לגאליה שם הם מגלים שכהן-העץ אשפיקס הצליח למצוא תחליף לשמן הסלעים בדמות מיץ סלק, ולוחמי הכפר - ששתו את שיקוי הפלא החדש - מביסים את הרומאים ומגינים בהצלחה על הכפר.
לפני מותו רנה גוסיני תכנן כי אסטריקס יגיע באחד מספרי הסדרה לאזור המזרח התיכון.
אף על פי כן, משום שגוסיני עצמו יהודי, הוא פחד שיואשם בכך שהספר מהווה חומר תעמולה פרו-יהודי.
משום כך, רק לאחר שגוסיני נפטר החליט אודרזו להפיק את הספר וזאת בעיקר בשל כך שבניגוד לגוסיני אודרזו איננו יהודי.
לצורך הכנת הספר אודרזו אף נסע במיוחד לישראל על מנת שיוכל לאייר באופן מדויק את נופי ארץ ישראל בספר.
אודרזו שיבץ כמחווה את דמותו של גוסיני בעלילת הספר בתור סוחר ירושלמי אשר עוזר לאסטריקס ולאובליקס.
האיורים של ירושלים בספר מבוססים על תמונות שצילם אודרזו של דגם ירושלים בסוף ימי בית שני (אשר שכן באותה העת בשטח מלון הולילנד בירושלים).
דגם זה הועבר במהלך העשור הראשון של המאה ה-21 אל מוזיאון ישראל שבירושלים.
עמים ומדינות שהופיעו והוזכרו בספר
פיניקיה - רקתעמיס ("financicrisis"), הסוחר שמכר לאשפיקס את שמן הסלעים, שמוצאו פיניקי
מסופוטמיה על-פי הספר, מסופוטמיה (או בבל) היא המקום היחידי בו אפשר להשיג את שמן הסלעים.
שומר - המדינה שנלחמה באכדים.
אכד - המדינה שנלחמה בחיתים.
צבא מדיין - צבא שהלך לאיבוד במדבר יהודה.
קאיוס-חפרפרוס - ראש השירות החשאי של יוליוס קיסר והבוס של אפס-אפס-ששיקס.
אפס-אפס-ששיקס - סוכן חשאי מגאליה שכפרו נכבש על ידי הרומאים.
מבוסס על שון קונרי הצעיר.
רקתעמיס - הסוחר הפיניקי שמוכר לאשפיקס את הנפט, שהכרחי לשיקוי הפלא.
הופעתו הראשונה הייתה בספר אסטריקס הגלדיאטור.
הזבובית - משמשת כמעבירת מסרים בין הרומאים לאפס-אפס-ששיקס.
יהושע - נווד צעיר שמלווה את אסטריקס ואובליקס בדרכם לירושלים.
שמשון - סוחר שמוכר בין היתר את שמן הסלע.
שאולי - עוזרו של שמשון.
מלווה את אסטריקס ואובליקס בדרך לבבל.
אסטריקס והוויקינגים הוא סרט אנימציה דני-צרפתי המבוסס על הספר "אסטריקס והנורמונים", התשיעי בסדרת ספרי הקומיקס "אסטריקס".
הסרט יצא לאקרנים בשנת 2006. שיר הנושא של הסרט בוצע על ידי הזמרת סלין דיון.
חבורת ויקינגים שומעים מהמכשף של השבט כי יש אמרה הטוענת כי הפחד מעניק כנפיים.
הוויקינגים עושים הגרלה על מנת למצוא את המקום בו נמצא האיש הכי "פחדן" בעולם, בוחרים בכפר של אסטריקס ויוצאים לכיוונו.
במקביל, אל הכפר מגיע גודוריקס , אחיינו של ראש הכפר, המתגלה במהרה בתור מפונק, עצלן ופחדן.
הוויקינגים שמים לב אליו וחושבים שהוא האיש הפחדן בעולם.
הם חוטפים את גודוריקס לארצם ואסטריקס ואובליקס יוצאים בעקבותם על מנת להצילו.
אבבא, בתו של גרוסבף - שרה ברוסטיאר
קרטוגרף, הכהן של שבט הוויקינגים - פייר פלמד
גרוסבף, הקפטן של הוויקינגים - מרק אלפוס
ויטמין, אשתו של דגוליקס - מוריאן גם
אולף, בנו של קרטוגרף - מישל ויגן
אס-אם-אס, היונה של גודוריקס - ברברה טיסייר
טלגרף, ויקינג - ברונו דוברנט
אוקאנוניקס, אביו של גודוריקס - לוק פלורן
מבריקס/אס-אם-אס - די בראדלי בייקר
אבבא - אוון רייצ'ל ווד
תשיג את זה (get tham on it) - גודוריקס רקד לצלילי שיר זה בסעודה החגיגית של הכפר.
עין הטיגריס (Eye of the Tiger) - השיר שבוצע בקליפ שבו אסטריקס ואובליקס אימנו את גודוריקס להיות גבר.
כל הסודות (tous les secrets) - שיר הסיום של הסרט שבוצע על ידי סלין דיון.
דיון הקליטה את השיר בשתי גרסאות: בגרסה הראשונה, בצרפתית ובגרסה השנייה, באנגלית.
באנגלית השיר הופץ תחת השם "Let your heart to decide" (תן לליבך להחליט).
אסטריקס ומרבד הקסמים הוא הספר ה-28 של סדרת ספרי אסטריקס.
ספר זה נכתב ואויר על ידי אלברט אודרזו.
הספר תורגם לעברית בהוצאה לאור "דליה פלד מוציאים לאור בע"מ", בשיתוף עם הוצאת הספרים "מודן".
לאחר שהרומאים הרסו את הכפר הגאלי ובנו אותו מחדש (בספר הקודם), פייטן הכפר, דורמיקס (חמשיריקס בתרגומים קודמים) נהיה מאושר ופוצח בשירה, מה שמתברר זה שכאשר דורמיקס שר, השמש בורחת ויורד גשם.
במהלך הסערה הקשה, נופל בכפר אדם נמוך קומה מהודו בשם מיזהבא.
מיזהבא אומר לדגוליקס (בתרגומים קודמים לוחמאמיקס), מנהיג הכפר, כי הממלכה בה הוא גר סובל מבצורת מתמשכת, והגורו של הממלכה, דירבאלה, מאיים כי אם לא ירדו גשמים במשך אלף ואחת השעות הקרובות, הנסיכה תוקרב למוות על מנת להשקיט את חרון האלים.
ויטמין, אשתו של דגוליקס, מוצאת שטיח יפה מראה ליד ביתה, אך רבה עם אשתו של מתושלחיקס על בעלות השטיח, כאשר מיזהבא לוקח את השטיח לידיו (כאשר שתי הנשים עומדות עליו באפס מעשה) הוא מרחף באופן פתאומי באוויר, מה שמתגלה כי מיזהבא הוא פאקיר ואכן השטיח שלו.
אסטריקס, אובליקס, מבריקס ודורמיקס הולכים עם מיזהבא אל עבר הודו כדי להשיב את הגשם אל המדינה.
במהלך דרכם עוברים אסטריקס, אובליקס, מבריקס, דורמיקס ומיזהבא הרפתקאות שונות, עד שהם מגיעים להודו.
גם שם לא תמות הצרות שלהם כאשר דורמיקס מאבד את קולו.
הוא נחטף ממאלף הפילים פאקאפאקא בידי משרתיו של דירהבאלה וניצל על ידי אסטריקס ואובליקס.
בשנייה האחרונה הם מצילים את הנסיכה ומצליחים לגרום לדורמיקס לשיר ולהוריד גשמי ברכה על הממלכה היבשה.
מיזהבא - פאקיר הודי שגרם לאסטריקס ואובליקס לצאת למשימה.
לאורך הספר נמצאת בסכנת של הוצאה להורג, עד שניצלת על ידי אסטריקס.
מינהדא - אביה של שוהדא והראג'ה של הודו.
דירבאלה - הגורו של הממלכה שהציע להקריב את שוהדא כקורבן.
איזופשלה - בן דודו הנוכל של דירבאלה ופאקיר גם הוא.
גבתפוס - לגיונר שיכור שנתקל בשטיח המעופף.
ציפדינאס - סוחר יווני שמוביל יין.
מיזהבא נפל לתוך אחד מכדי היין שלו והשתכר.
אורג השטיחים - אורג שטיחים פרסי שמתקן את שטיחם השרוף של מיזהבא.
באו אליו שיביא להם חלב פילה לאמבט של דורמיקס.
חוטפי דורמיקס גנבו את אחד מפיליו.
אסטריסק היא תוכנה חופשית למרכזיית טלפוניה.
היא משמשת הן לטלפוניית IP והן לחיבור ל־PSTN.
מקור השם הוא במילה האנגלית לתו כוכבית (*).
שהוא אחד המקשים על לוח הטלפונים ומשמש לכל מיני פעולות מיוחדות.
כמו כן בסביבת יוניקס התו משמש כתו "ג'וקר" שיכול להחליף כל תו אחר.
אסטריסק נועדה להיות תוכנה גמישה שתוכל לעשות "כל דבר".
המתחזקת העיקרית של אסטריסק היא חברת דיג'יום, אשר נוסדה על ידי מרק ספנסר, הכותב המקורי של אסטריסק שהוא גם מחברה המקורי של Pidgin.
אסטריסק מפותחת בעיקר על לינוקס אך גם מערכות דמויות־יוניקס אחרות: FreeBSD, OpenBSD, Solaris, Mac OS X ו־NetBSD.
ככזו היא יודעת לנתב שיחות, לשמור ולנתב דואר קולי, ליצור שיחות ועידה, לנהל תורים ("אנא המתן ותענה בהקדם"), ופעולות מרכזיה נוספות.
ליתר דיוק, אסטריסק אינה מרכזיה אלא ערכה ליצירת מרכזיות.
כלומר קל מאוד ליצור בעזרתה את המרכזיה הרצויה.
הדרך הפשוטה ביותר לתכנת את אסטריסק היא על ידי שינוי ה־dialplan שלה, כלומר - מה צריך לעשות עם כל שיחה בכל מצב נתון.
יש לאסטריסק כמה דרכים לכתוב את התוכניות הזו: תוכניות פשוטות שמתארות אותה שורה אחרי שורה, תחביר דמוי C בשם AEL, וכן תוכניות קטנות בשפת לואה.
לחלופין אפשר להשתמש בממשק AGI, שבו תוכנית חיצונית מדברת עם אסטריסק דרך הקלט הסטנדרטי והפלט הסטנדרטי (דומה ל־CGI, אולם יותר אינטראקטיבי).
אפשר לשלוט על אסטריסק גם דרך ממשק המנהל (Manager Interface) - תוכנית מתחברת לפורט 5038, יכולה לקבל הודעות על מה שקורה במרכזיה ויכולה לשלוח פקודות לביצוע.
אסטריסק כוללת תמיכה במגוון פרוטוקולי VoIP - בראש ובראשונה SIP וכן פרוטוקול IAX (שנועד לשמש לתקשורת בין מרכזיות אסטריסק).
היא תומכת בצורה סבירה גם ב־H.323, Jingle, MGCP ו־SCCP.
להבדיל מתוכנות כגון SER, אסטריסק אינה פרוקסי של פרוטוקול SIP.
כלומר אין מדובר ב"צינור" שמעביר את הבקשה עם מינימום שינויים.
אסטריסק בנויה על מנת להתערב.
קובצי שפה בעברית אינם חלק מההפצה הרשמית אמנם ניתן להשיגם באתר קהילת המשתמשים הישראלים של המיזם.
אסטריסק מפותחת לפי תנאי רישיון GPL (גרסה 2), אולם בתוספת מספר החרגות:
יש לאפשר שימוש בספריות OpenSSL ו־OpenH323 אשר להן רישיונות לא תואמים לרישיון ה־GPL.
יש לאפשר לדיג'יום להרשות שימוש בתוספות קנייניות כראות עיניה.
הכנסותיה של דיג'יום נובעות בין היתר ממכירת תוספים קנייניים לאסטריסק.
לדיג'ום ישנה גם גרסה קניינית של הקוד של אסטריסק.
לשם כך היא דורשת מכל מי שתורם קוד לפרויקט הרשאה לשנות את רישיונו.
אסטריקס הגלדיאטור הוא הספר הרביעי בסדרת הקומיקס הצרפתית "אסטריקס".
הספר נכתב על ידי הסופר רנה גוסיני ואויר על ידי אלבר אודרזו, והוצג לראשונה במהלך שנת 1962 בהמשכים במגזין "Pilote" בחוברות מספר 126 עד 168. בספר מופיעה לראשונה דמותו של רקתעמיס (financicrisis), הסוחר הפיניקי הימי הממולח.
הנציב הרומי של גאליה, אודיאוס אספרגוס, מעוניין להעניק את אחד התושבים הגאלים מהכפר הגאלי הבלתי מנוצח כמתנה ליוליוס קיסר, ובעקבות כך לוחמי הלגיון הרומי מהמחנה הסמוך לכפר הגאלי לוכדים את חמשיריקס, פייטן הכפר, ושולחים אותו לרומא.
בעקבות כך, אסטריקס ואובליקס יוצאים לרומא כדי להחזיר את חמשיריקס.
ברומא יוליוס קיסר פוגש בחמשיריקס אך משום שאין לו כל עניין בו הוא מורה להשליכו לאריות במהלך המשחקים הבאים בקולוסאום.
בעקבות כך, אסטריקס ואובליקס הופכים לגלדיאטורים במטרה להציל את חייו של חמשיריקס.
עלילת הספר, שולבה עם עלילת הספר "אסטריקס הליגיונר", בהפקת סרט האנימציה הצרפתי "אסטריקס וההפתעה של קיסר" משנת 1985.
אסטריקס והקלחת הוא הספר ה-13 בסדרת ספרי הקומיקס הצרפתית "אסטריקס".
את ספר הקומיקס כתב רנה גוסיני ואייר אלבר אודרזו.
הספר פורסם לראשונה בגרסה הצרפתית בשנת 1969. הספר תורגם לעברית בהוצאה לאור "דליה פלד מוציאים לאור בע"מ", בשיתוף עם הוצאת הספרים "מודן".
יוליוס קיסר מגייס כספים כדי לצייד את לגיונותיו לקראת כיבושים חדשים, אך עקב מחסור בכסף הוא מחליט להטיל מסים חדשים על הגאלים.
מנהיג השבט הגאלי שעל ההר, מוסרגמישיקס, מבקר בכפר של אסטריקס עם קלחת (שהכילה במקור מרק בצל) מלאת כסף, במטרה להחביא שם את הכסף מגובי המס הרומים, שכן בכפר גרים גאלים העשויים ללא חת, השואבים כוח על-אנושי משיקוי פלא שרוקח כהן העץ אשפיקס.
מנהיג הכפר, לוחמאמיקס, מסכים למרות סלידתו ממוסרגמישיקס שמשתף פעולה עם הרומאים כאשר נוח לו, ומטיל על אסטריקס לשמור על הקלחת.
אחרי סעודה חגיגית נשבע לוחמאמיקס בכבוד הכפר שהקלחת והכסף שבה יהיו בטוחים.
בבוקר שלמחרת מגלה אסטריקס שהכסף נעלם.
מועצת הכפר, בראשותו של לוחמאמיקס, מטילה על אסטריקס גלות מכיוון שנכשל במשימתו וכתוצאה כך כבוד הכפר חולל.
אובליקס וכלבו הנאמן מבריקס, מצטרפים לאסטריקס בגלותו על מנת לעזור לו להחזיר את הכסף ולטהר את שם הכפר, כדי שיוכל לחזור אליו.
אחרי ניסיונות כושלים להרוויח כסף באמצעות תקיפת המחנה הרומאי, תקיפת הפונדק שהקימו הפיראטים, מסחר, מאבק בגלדיאטורים, הימורים, משחק בתיאטרון ושוד בנק שאין בו ססטרציה אחת לרפואה, מחליטים אסטריקס ואובליקס ללכת למוסרגמישיקס להודות בכישלונם.
בדרך לכפר של מוסרגמישיקס מגלים השניים שיירה של גובה מס רומאי.
השניים תוקפים אותו ולוקחים את הכסף שגבה, ושופכים אותו לקלחת.
שמחים בכך שהצליחו למלא את הקלחת, אסטריקס מריח לפתע את הכסף ומגלה שיש לו ריח של מרק בצל.
הוא מסיק מכך שזהו הכסף שנתן לו מוסרגמישיקס למשמר.
הוא ואובליקס הולכים עם הקלחת מלאת הכסף לכפרו של מוסרגמישיקס שם אסטריקס חושף את מזימתו של מוסרגמישיקס: הוא גנב את הכסף ושילם אותו לרומאים כדי למצוא חן בעיניהם, בידיעה שאסטריקס וכפרו יחזירו לו סכום זהה, ובכך למעשה הם יהיו אלה שישלמו את המס לרומאים.
מוסרגמישיקס תוקף את אסטריקס בדו-קרב חרבות וכמעט מביס אותו, אך צוק הסלע עליו הוא עומד מתמוטט והקלחת עם הכסף נופלת על ספינת שודדי הים של זקנאדום.
אסטריקס מציל את מוסרגמישיקס ובכך סוגר את חובו.
הוא ואובליקס חוזרים לכפר, החוגג את שובם ואת טיהור שם הכפר - שכן בזכותם כבודו לא חולל.
מוסרגמישיקס - מנהיג גאלי בידידות עם הרומאים.
בספר הוא מפקיד קלחת מלאה ססטרצים בידי אסטריקס.
אנטיביוטיקס - מוכר חזירי בר מתחרה לאובליקס ואסטריקס.
מנסה לצרף אליו את אובליקס ואסטריקס.
ראש העיר - משתתף בהצגה, פוקד על מאסרו של עליזוס.
מהמר המרוצים - נותן לאובליקס ואסטריקס ססטרצים וממליץ להם להמר.
טוטופיקס - מכיר בן דוד חורג של נהג הכחולים במירוץ.
טוטופיקס ממליץ להם להמר על הכחולים וגורם להם להפסיד את הכסף.
הפונדקאי - מארח את אובליקס ואסטריקס בפונדקו ונותן להם חדר צופה לבנק.
אובליקס מציע לאסטריקס שהם יספרו את הרפתקאותיהם תמורת כסף, אך אסטריקס דוחה את הרעיון ומסביר שלא סביר שהוא יכניס להם כסף.
זוהי בדיחה פנימית שכן אודרזו וגוסיני נהפכו לעשירים בעקבות סדרת סיפורי ההרפתקאות של אסטריקס.
אודרזו וגוסיני מופיעים בסצנה בו הקהל מתיישב בתיאטרון הרומי.
מראהו של גובה המס הוא ככל הנראה קריקטורה של ואלרי ז'יסקר ד'אסטן, שר האוצר של צרפת באותו זמן (1969).
זהו הספר היחיד של אסטריקס בו שודדי הים מסיימים את ההרפתקה מאושרים וספינתם לא מוטבעת.
הדו-קרב שבסוף הסיפור הוא אחת הפעמים הנדירות בהן אסטריקס משתמש בחרבו, אף על פי שהוא תמיד נושא אותה עמו.
אסטריתיים (שם מדעי: Oestridae; מכונים זבובי צאן) היא משפחה של זבובים אשר חיים כטפילים על יונקים וגורמים לתופעת המיאזיס.
במשפחה זו כ-150 סוגים ברחבי העולם.
בישראל הם נפוצים בעיקר בעדרי צאן, ומכאן שמם העממי.
אחד המינים Dermatobia hominis חי כטפיל על בני אדם ופרימטים נוספים.
אסטריקס באחוזת האלים , הוא הספר ה-17 בסדרת ספרי הקומיקס הצרפתית "אסטריקס".
הספר פורסם לראשונה בגרסה הצרפתית בשנת 1971. הספר תורגם לעברית בהוצאה לאור "דליה פלד מוציאים לאור בע"מ", בשיתוף עם הוצאת הספרים "מודן".
ב-2015 יצא סרט המבוסס על הספר בשם אסטריקס באחוזת האלים.
יוליוס קיסר נחוש לתרבת את הגאלים ולהפוך אותם לנתינים של רומא.
לשם כך הוא מתכנן להקים שכונת מגורים חדשה סביב הכפר הגאלי במקום היער המקיף אותו, כדי להכריח את הגאלים לקבל על עצמם את התרבות הרומית.
לשם כך הוא ממנה אדריכל צעיר ומוכשר בשם חדזוויתוס.
לשכונה קוראים "אחוזת האלים", כדי לעודד לקוחות לגור שם.
חדזוויתוס ועוזריו מתחילים לבצע מדידות ביער לקראת עקירתו ובירוא שטח לטובת השכונה שעתידה לקום, אך מבריקס הכלב ומאוחר יותר אובליקס תוקפים את חדזוויתוס שפגע בעצים ומגרשים אותו מהיער.
חדזוויתוס נחוש לעקור את היער ולהקים את השכונה ודורש ממפקד חיל המצב הרומאי דובנוספוס שחייליו יאבטחו את העבדים.
דובנוספוס מסכים, בתנאי שהעבודה תתבצע בלילה, שכן הוא חושש מהגאלים, המצוידים בשיקוי-פלא ההופך אותם לחזקים במיוחד.
העבדים עוקרים את העצים כל לילה, אך הגאלים מצמיחים אותם מחדש בזכות בלוטי קסם שהפיק כהן-העץ אשפיקס.
כאשר אסטריקס שומע שחדזוויתוס נחוש להקים את השכונה אפילו "אם תצא נשמתם של העבדים", הוא מחליט להמריד את העבדים כנגד הרומאים.
הוא ואובליקס חודרים למחנה העבדים ומשכנעים את מנהיג העבדים, ניירקופי הנומידי, למרוד באמצעות שיקוי-פלא אותו הם מספקים לו.
העבדים שותים את השיקוי ומתמרדים, וכאשר החיילים הרומאים מנסים לדכא אותם הם חוטפים מכות ולבסוף נאלץ חדזוויתוס לנהל משא ומתן עם ניירקופי ובפועל להיכנע לדרישות העבדים.
כאשר חיילי הלגיון שומעים שהעבדים מקבלים שכר של 5 ססטרצים לשעה הם פותחים בשביתה.
בניגוד לתוכניתו של אסטריקס, העבדים ממשיכים בעקירת העצים, ולבסוף משכנעים את כהן-העץ אשפיקס שייתן להם לסיים את עבודתם ובכך לאפשר להם לצאת לחופשי.
אשפיקס מסכים ורוקח תוכנית ללמד לקח את הרומאים.
הבניין הראשון באחוזת האלים מוקם סוף סוף, ואחרי מסע פרסום (המתבטא בעלון שיש המהלל את אחוזת האלים, ומוצג על כפולת עמודים באמצע הספר) היא מאוכלסת באזרחים רומאיים.